Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: 1994. évi XLII. törvény (a továbbiakban: Eximtv.) 20. §
Paragraph Index: 494

3.F SZÁRMAZTATOTT ÜGYLETEK PART- NERKOCKÁZATA Piaci árazás módszere szerint (Negatív pótlási költség) A jelentések célja A táblázatok célja a hitelintézetnek a „banki” könyvében szereplõ származtatott ügyleteinek kockázati felmérése a fizetõképességi mutató számításához. A jelentés kitöltése A jelentések elsõ részében – az a), b) és c) oszlopokban – az ügyletek piaci értéke, a második részében az ügyletek súlyozása kerül bemutatásra a hátralévõ futamidõ szerint. A súlyozott (eszköz- vagy „partner” kockázati súly szerinti) értékeket a d), e), f) oszlopokban kell részletezni, együttes összegüket, mint az FKM számításához szükséges súlyozott értékeket a g) oszlopban kell kimutatni. A kereskedési könyvet vezetõ hitelintézetek, továbbá a részvény-, nemesfém- (ideértve az aranyt is) vagy áruügyletekkel rendelkezõ hitelintézetek a banki könyvben nyilvántartott ügyletekre nézve a tõkemegfelelés számításához a piaci árazás módszerét kell, hogy alkalmazzák. A súlyozást csak a tõzsdén kívüli ügyletekre, valamint a 14 napon túli eredeti lejárati határidõvel kötött devizaügyletekre, és az 5 napon túli eredeti lejárati határidõvel rendelkezõ értékpapír ügyletekre kell elvégezni. A piaci árazás mód- 2005/171/II. szám szerének elsõ lépése a rendelet szerint azoknak az OTC szerzõdéseknek az elkülönítése, amelyek esetében a piaci érték pozitív, azoktól az ügyletektõl, ahol a pótlási költség negatív. Az utóbbiak ugyanis a veszteséges szerzõdések, amelyeknél – a veszteség, mint „negatív” pótlási költség miatt – a kockázat meghatározásához csak a lehetséges jövõbeni hitelkockázatot kell venni. A származtatott ügylet kockázata a piaci árazás módszere szerint a pozitív pótlási költséggel rendelkezõ szerzõdéseknél a pótlási költség és a lehetséges jövõbeni hitelkockázat összegének az eszközkockázati súllyal megszorzott értéke. A lehetséges jövõbeni hitelkockázat a pótlási költségnek a potenciális idõben volatilitástól függ. A lehetséges jövõbeni hitelkockázatot a szerzõdés kötési ára (tényleges elvi alapösszege), valamint a hátralévõ futamidõ tükrében meghatározott árfolyam változási hatást tükrözõ tényezõ szorzata adja. A negatív vagy nulla pótlási költségû szerzõdések esetén a fizetõképességi mutató számításáról szóló PM rendelet értelmében az ügyletkockázatot csak a lehetséges jövõbeni hitelkockázat határozza meg. Az árfolyam változási tényezõt szerzõdés típusonként és futamidõnként a fizetõképességi mutató számításáról szóló PM rendelet határozza meg. A hivatkozott rendelet tartalmazza az eszközkockázati súlyokat is. A tõkemegfelelés számításához a származtatott termékekre vonatkozó táblázatokból a 3. sorban szereplõ g) Súlyozott értékek összesen oszlopban összesített értékek összegei adják a származtatott ügyletek partnerkockázatát. Az összesített hitelintézeti jelentések készítéséhez az adatokat szerzõdéstípusonként külön-külön részben kell kimutatni, a 3E tábla a Piaci árazás szerinti kockázat – pozitív pótlási költségû szerzõdéseket, a 3.F a Piaci árazás szerinti kockázat – negatív pótlási költségû szerzõdéseket tartalmazza.21 A tõkemegfelelés számításához a származtatott termékekre vonatkozó táblázatokból a 3. sorban szereplõ Súlyozott értékek összesen összegei adják a származtatott ügyletek partnerkockázatát. Minden tábla azonos struktúrában épül fel a kockázat számítási módja, a lejárat, a fedezeti cél és az eszközsúlyozás szempontjából. A kockázat számításához a táblázatok két információs részhalmazt tartalmaznak: a származtatott ügyletnek az eszközkockázattal súlyozott pozitív pótlási költségét és a származtatott ügylet eszközkockázat (partner) szerinti végsõ súlyozott értékét. A két összeg közötti matematikai összefüggés az alábbi: 21 Segédtáblázatokat lehet alkalmazni a fizetõképességi számítás ellenõrzéséhez szükséges kockázatok felmérése érdekében. A súlyozott értékek kiszámítását a tábla megduplázásával, az ügylet piaci értékeit részletezõ táblához hasonló, de a súlyozott értékeket tartalmazó táblával lehet elõsegíteni. A segédtáblázatokat nem kell a Felügyelet részére megküldeni, de a hitelintézet nyilvántartásában az ellenõrzés érdekében – el kell helyezni. Végsõ súlyozott érték = az eszközkockázattal súlyozott pozitív pótlási költség vagy nulla + az ügyfélkockázattal súlyozott lehetséges jövõbeni hitelkockázat, ahol a lehetséges jövõbeni hitelkockázat = a szerzõdés típushoz tartozó lejárattól függõ árfolyam változási tényezõ és a szerzõdés kötési árának szorzata. Az ügylettel kapcsolatos alacsony kockázatú biztosíték figyelembevétele az eszközsúlyozásnál (partnersúlyozásnál) kerül figyelembevételre. Amennyiben egy ügylet mögötti alacsony kockázatú biztosíték fedezi a pótlási költséget és a lehetséges jövõbeni hitelkockázatot, akkor az eszközsúlyozásnál nem a partner, hanem a biztosíték kockázata lesz meghatározó. Természetesen, ehhez szükséges az, hogy a biztosíték a fizetõképességi mutatóról szóló PM rendeletben foglaltaknak megfeleljen.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes